Държавен вестник, бр. 103, 2005 г., стр. 72

С Т Р .  72
Д Ъ Р Ж А В Е Н   В Е С Т Н И К
Б Р О Й  103
(3) Комисията и заместник-председателят
вземат становището на компетентните органи,
осъществяващи надзора върху инвестиционни-
те дружества в държавите членки:
1. преди издаването на лиценз на застрахо-
вател, който се контролира от инвестиционно
дружество със седалище в държава членка или
от друго юридическо или физическо лице, кое-
то контролира инвестиционно дружество със
седалище в държава членка;
2. когато инвестиционно дружество със се-
далище в държава членка или друго юридичес-
ко или физическо лице, което контролира ин-
вестиционно дружество със седалище в държа-
ва членка, е подало заявление по чл. 16, ал. 3.
(4) Комисията и заместник-председателят
предоставят по искане на компетентните орга-
ни по ал. 1—3 становище в случаите, когато
застраховател със седалище в Република Бъл-
гария или физическо или юридическо лице,
контролиращо застраховател със седалище в
Република България, контролира застрахова-
тел, банка или инвестиционно дружество, под-
лежащи на надзора на тези органи, или е подал
заявление за придобиване на квалифицирано
участие в капитала им.
(5) Подлежи на обмен информацията относ-
но пригодността на акционерите, както и от-
носно репутацията и професионалния опит на
членовете на управителните и контролните
органи в рамките на групата. Тази информация
се предоставя както за целите на производства-
та по издаване на лиценз или за придобиване на
квалифицирано участие, така и във връзка с
текущия надзор, осъществяван върху дейност-
та на тези дружества.
(6) Когато застраховател със седалище в
Република България е пряко или непряко свър-
зан със застраховател със седалище в държа-
ва членка или тези застрахователи имат общо
участващо дружество, комисията и заместник-
председателят обменят с компетентните ор-
гани в такава държава всякаква информация,
която е от значение за допълнителния надзор
върху застрахователите по смисъла на чл. 299,
ал. 1. Информацията се предоставя по искане
на заинтересованата страна, както и служеб-
но, когато се направи преценка, че информа-
цията е съществена за съответния надзорен
орган.
Надзор върху техническите основи
Чл. 301. Застрахователите, които извърш-
ват дейност по раздел I от приложение № 1, са
длъжни по разпореждане на заместник-пред-
седателя да представят техническите основи,
използвани от тях за изчисляване на застра-
хователните тарифи и за образуване на техни-
ческите резерви. Заместник-председателят
дава предписания за тяхната промяна, когато
се установи отклонениe от разпоредбите на
нормативен акт.
Г л а в а  д в а д е с е т  и  о с м а
ПРИНУДИТЕЛНИ АДМИНИСТРАТИВНИ
МЕРКИ
Раздел I
Видове принудителни административни
мерки. Производство
Видове мерки
Чл. 302. (1) Заместник-председателят може
да прилага мерките по ал. 2, когато установи,
че застраховател, негови служители, всяко от
лицата по чл. 13, чл. 22 или чл. 41, ал. 2, т. 4,
лица, които сключват сделки за сметка на зас-
трахователя, акционери или член-кооператори,
притежаващи пряко, заедно със или чрез свър-
зани лица 10 или повече от 10 на сто от гласо-
вете в общото събрание или от капитала на
застрахователя, са извършили действия, дове-
ли до или чрез бездействията си са допуснали:
1. нарушаване разпоредбите на този кодекс,
на подзаконовите актове по прилагането му, на
актове на комисията или на заместник-предсе-
дателя, или на програмата за дейността на зас-
трахователя;
2. възпрепятстване упражняването на заст-
рахователния надзор;
3. извършване на сделки или действия, кои-
то засягат финансовата или организационната
стабилност на застраховател;
4. застрашаване интересите на застрахова-
ните лица.
(2) В случаите по ал. 1 заместник-председа-
телят прилага следните принудителни админис-
тративни мерки:
1. разпорежда писмено да се предприемат
конкретни мерки, за да се преустановят допус-
натите нарушения и да се отстранят вредните
последици от тях;
2. дава предписание за достигане на: доход-
ност, която за застрахователите, предлагащи
застраховки “Живот”, е най-малко равна на
техническата лихва; сигурност и ликвидност на
инвестициите на техническите резерви и на
собствения капитал;
3. налага мерки за оздравяване финансовото
състояние на застрахователя;
4. задължава писмено застрахователя да уве-
личи собствените си средства в указан срок;
5. определя структурата на активите с цел
гарантиране на плащанията по застраховател-
ните договори;
6. при определен от него дневен ред свиква
общо събрание на акционерите, съответно на
член-кооператорите, или насрочва заседание
на управителните или контролните органи за
вземане на решение за мерките, които трябва
да бъдат предприети, и изпраща представите-
ли на комисията на заседанията на общото
събрание на акционерите, съответно на член-
кооператорите, на управителните и контрол-
ните органи;